Newsgroup: italia.trieste.discussioni
Titolo: Keiseschmarn

Stasera lo go fato co le buste pronte che se trova in Austria. Bone,
purtropo del nestlè che no me piasi tanto comprarghe roba.
Qualchidun me sa dir la riceta che no la trovo de nisuna parte?
Fulvio

...me iera scampade un poche de letere...devo ancora digerir.
Fulvio

Il messaggio di Fulvio Rogantin diceva:

mi no rivo iutarte pero'te podessi andar a domandar su it.hobby.cucina
xe un ng 'sai figo ;-)
go scarigado za oltre cento ricette che fazo a casa co go tempo.
(ossia quasi ogni sera visto che mia fia par che la mori sempre de
fame..)
la' te trovi spesso anche giodibi (ciao giodibi!!!)
ciao
P.S.: te ga intenzion de far el companatico per el bicer che dovemo
sempre vegnir a bever?  ;-)
-- 
  _     _       _       
 | |   (_)_   _(_) ___  
 | |   | \ \ / / |/ _ \   Livio - Trieste
 | |___| |\ V /| | (_) |  ICQ 26619790
 |_____|_| \_/ |_|\___/   
lg...@iol.it


Xe vinù a trovarme solo Ciano de Giarizole...se te ga intenzion mi so solo
el prosimo venerdì dale 6 (e se magna anca el venerdì...e agratis...a parte
el bicer oferto).....comunque el sabato 8 ale 5 xe l'inaugurazione e se te
pasi xe anche el coto caldo.
Fulvio

 ha scritto nel messaggio
news:bAuk7.87865$TS4.7...@news2.tin.it...

Questa xe una dele ricete classiche del Kaiserschmarn:
farina 125 g
latte 1/4 l
tuorli 2
zucchero vanigliato 30 g
2 bianchi de ovo montai a neve
uva sultanina 30 g
uva passa 30 g
Te fa la pastela come per i omlet (palacinche), la differenza xe che la devi
eser abastanza più densa.
Te buti in una fersora ben calda e onta con un fià de buro, dopo un minuto
te buti dentro l'uva, te cusini le due parti a fogo medio, dopo che te lo ga
girà, con un piron te lo fa a tochetini e te li cusini fino quanto i ga un
bel color dorà e i xe anche un poco rosolai (atento che no i se sughi
tropo).
Te servi caldo con un poco de zuchero vaniglias e composta de susini (che
per mi xe el massimo).
Mi la fazo quasi sempre senza sbater i bianchi a neve.
Mia moglie che xe una intenditrice de dolci, la va in brodo de giugiole
:-)))
Bon apetito.
Ciao.
Sergio

 Questa xe una dele ricete classiche del Kaiserschmarn:
Stampada e al più presto la va in lavor. Grazie
Fulvio

Sergio
cio'... che bon ara!!! mai magnado....
cossa disi le nostre esperte culinarie elisbetta e giodibi?


 --
La prima volta che te va in Austria asagilo che merita.
Fulvio

> cossa disi le nostre esperte culinarie elisbetta e giodibi?
le dosi xe esatamente quele che dopro mi, che po xe quele dela Cucina
Triestina dela Stelvio, nela edizion del 72 ( XI ed) i la ciamava ancora al
italiana " sminuzzata imperiale" el nome esato xe Kaiserschmarn, me lo
fazeva la coga austriaca co iero picia e ma ga sempre piasso.
Anche el modo de far xe quel, mi dopro una larga farsora ma no la bona col
fondo antiaderente perchč sfregolando con due pironi se riscia de rovinar el
fondo. Sora mi meto zuchero a velo, a mia nona ghe piaseva meter un poco de
sciropo de frambua ma adesso no xe facile trovarlo, chi che ghe piasi le
robe alcooliche pol  meter marsala o anche penso vin santo o passito.
Xe fazile de far e se ga quasi sempre i ingredienti a casa. No sta badar ala
distinzion fra uva passa e sultanina, ti meti le zibibe che ti ga che va ben
sempre, un segreto perchč le sia piů morbide xe meterle prima in aqua o
darghe un picio boio in vin bianco o rum subito prima le doprarle, cusě le
se sgionfa un poco.
Bon apetito
--
Elisabetta Marcovich
Trieste


Fulvio


Ciao.
Sergio


Ciao
Fulvio

 > Ciao.

 che xe giusto con unam sola? (giusto per curiosità)
semai me par che xe due r Kaiserschmarrn
ara, me spreco e te dago la rizeta del Kochbuch fuer drei che xe el meo
libro de cusina tedesco che conossso:
Kaiserchmarren
4 cuciari de farina se missia sai ben con un scarso 1/4 litro de late, un
poco de sal e 4 rossi de ovo, dopo se zonta la neve densa dele 4 ciare. In
una pignata le lassa scaldar 70 grami de ( Schmalz== grasso?), se meti tuto
dentro,se cusina come tutti i schmarren de farina e se porta in tavola con
zuchero vanigliato
Modo de far i schmarren de farina: quando el schmarn ga ciapà color de soto,
se lo taia in mezo in crose  in 4 parti e ( qua xe tropo complicato per
tedesco) ma paressi che se speta che nol sia più liquido,quano tuto ga
ciapà bel color se lo taia a tocheti che i ciapi tuti un bel color.
Oltre el Kaiserschmarren, ghe xe:
Schmarren de pomi
Schmarren de pan
Schmarren de gries
--
Elisabetta Marcovich
Trieste


 >
Fulvio
PS: el libro che te zercavi probabilmente te lo tovi su 
www.bibliofind.com
..me par de averlo visto a 65$

Bon apetito
savevo che rivava el toco de maestra  ;-)
'scolta elisabetta, ara che spetemo che te ne la fazi!!!!
Ti dinne solo dove e quando....
Podessimo far un rendez-vouz (scrito giusto???) la' de fulvio (bar
tartini) cussi inveze de pagarlo lui te paghemo ti   ;-)


 tartini) cussi inveze de pagarlo lui te paghemo ti   ;-)
perchè no? l'importante xe de saver per quanti...
--
Elisabetta Marcovich
Trieste